b'\n_START_ARTICLE_\nEg\xc3\xa5 kirke\n_START_SECTION_\nArkitektur\n_START_PARAGRAPH_\nKor og midtskip ble oppf\xc3\xb8rt i romansk stil p\xc3\xa5 det 12. \xc3\xa5rhundre. Veggene var av r\xc3\xa5 kampestein med kvadersten i hj\xc3\xb8rnene, vinduene og d\xc3\xb8rene. De buede d\xc3\xb8rene har blitt preservert, men den nordlige d\xc3\xb8ren er sperret av og det er kun den s\xc3\xb8rlige som er i bruk. T\xc3\xa5rnet og v\xc3\xa5penhuset ble oppf\xc3\xb8rt mellom det 12. og 16. \xc3\xa5rhundre i gotisk stil. \xc3\x85pningene i t\xc3\xa5rnet ved klokkerommet er delt inn av runde s\xc3\xb8yler, trolig inspirert av Aarhus domkirke. Det ble innstallert hvelv i koret og midtskipet rundet 1500. V\xc3\xa5penhuset har en minnesstein for adelsmannen Anders Petersen (d\xc3\xb8d 1650)._NEWLINE_M\xc3\xb8blementet er godt bevart. Forsiden p\xc3\xa5 alterbordet er dekket av et panel med en avbildning av Kong David, og v\xc3\xa5penskjoldene til biskop Ove Bille og kantor Georg Samsing, som donerte panelet. Altertavlen i renessansestil er fra omtrent 1600 med original malerier. Prekestolen ses p\xc3\xa5 som en av de best bevarte i Danmark. Den har doble inngraverte buer og utprydede sirkler, og er datert til rundet 1500. Orgelet er nytt, fra 1981, men er plassert i et orgelhus fra slutten av 1700-tallet. I koret befinner det seg ogs\xc3\xa5 en figur i stein for Maren Wellomsdatte (d\xc3\xb8d 1650) og to menn. Den romerske d\xc3\xb8pefontenen er dekorert med to l\xc3\xb8ver rundt et delt hode.'